રમેશભાઇએ પણ સોના-ચાંદીના માલની ડિલિવરી લીધી હતી અને થેલામાં ભરીને બંને રાત્રીના 8.30 થી 8.45ની વચ્ચે કોઠારિયા નાકા આવ્યા હતા અને ત્યાં એક ઓટા પર બેસીને થોડો વિશ્રામ કર્યો હતો. ત્યાંથી રિક્ષા કરીને કરણપરામાં ચબૂતરા ચોક પાસે પહોંચ્યા હતા. જ્યાં બાજુમાં જ રેંકડીમાં બંનેએ પોતપોતાના થેલા રાખ્યા હતા. મહેશભાઇએ પોતાનો એકહાથ ઘરેણાં ભરેલા થેલા પર રાખ્યો હતો અને બંને વેપારીઓ સામસામે ઊભા રહીને વાતોએ વળગ્યા હતા.